Maalämpöpumpun asennukseen on saatavilla erilaisia tukia ja avustuksia. Yleisin niistä on kotitalousvähennys. Kotitalousvähennys lasketaan aina työn osuudesta, eli maalämpöpumpun asennukseen, lämpökaivon poraukseen ja vanhan järjestelmän purkuun liittyvistä kustannuksista. Jos olet vaihtamassa vanhaa öljylämmitystä maalämpöön, on valittavana useampi eri tukivaihtoehto. Voit joko hakea korotettua kotitalousvähennystä, ELY-keskuksen valtionavustusta tai ARA:n energia-avustusta*. Lue lisää: Öljylämmityksestä luopumisen tuet ja avustukset *ARA:n energia-avustus ei koske ainoastaan öljylämmityksestä luopuvia, vaan avustusta voi hakea myös muihin asuinrakennusten energiatehokkuutta parantaviin korjaushankkeisiin.